text: 10 góðar til heystferiulesnaðin hjá familjuni
text: #000000
text: ”Áh, einki er sum at vera heima og hugna sær”, skrivaði rithøvundurin Jane Austen fyri meiri enn tvey hundrað árum síðani, og hesum eru vit til tann dag í dag enn so sera samd í. Nú heystferian nærkast, er tað júst heimahugnin, sum er á skránni hjá mongum føroyskum familjum. Dagarnir styttast, og veðrið verður illfýsið og kaldar, men inni kunnu vit hugna okkum við eini góðari bók.
text: #000001
text: Her eru 10 góð boð upp á bøkur, sum familjan kann savnast um hetta heystið. Kanska verður tað Góðanáttsøgur til rebelskar gentur, har tú eisini finnur sitatið hjá Jane Austen? Ella bókin um tá Findus og Pettson gera eina pannukøkulagkøku? Les meiri um hesar og hinar átta niðanfyri.
text: #000002
text: Kom við Haru-Peri bakarameistara og bakaradronginum og lær teg at baka. Í bókini finnur tú millum annað hunangskøkurnar hjá Bjarnamammuni, grønmetistertuna hjá Hjalsmúsini og sjálvandi bæði vanligar og dupultpipraðar piparkøkur. Ein flott bakibók til alla familjuna við nógvum hugskotum.
text: #000004
text: Poetikus býr í einum vita langt burtur frá fólki saman við Sofusi, pappageykinum. Tað dámar honum best, men óveðursnætur venda upp og niður á øllum lívinum hjá Poetikusi.
text: #000005
text: Bókin ger ævintýr av nýggjum, gevur gentum íblástur við 100 søgum um kvinnuhetjur frá Elizabeth l til Serenu Williams. 60 listakvinnur úr øllum herðashornum hava myndprýtt. Hetta er mest stuðlaða upprunabók í søguni hjá hópfígging.
text: #000008
text: Í hesi frásøgn ber til at lesa meiri um kentaurar, griffar, einhyrningar og allar hinar verurnar og dýrini, sum hoyra gandaheiminum hjá Harry Potter til. Rannsaka tey villu undrini í gandaverðini í hesum stásiliga verki um gandadjór, sum víðagitni gandadjórafrøðingurin, Newt Scamander, hevur greitt úr hondum.
text: #000011
text: Ritverkið hjá Jan Lööf er í einum klassa fyri seg. Í meira enn 50 ár hevur eydnast honum at finna fram til tað heilt serliga í myndum og frásøgutóna, sum fangar lesaran. Tólv myndabókaklassikarar eftir Jan Lööf frá 1966 til 2008 eru savnaðir í hesum stórfingna søgusavni: Palli hjálpir einum riddara. Søgan um blóðreyða súreplið. ABC-bókin. Viktor byggir eina brúgv. Palli í frumskóginum. Abbi er sjórænari. Lummalyktin hjá Palla. Talbókin. Halt fast Fabian. Føðingardagsgávan. Ketturnar hjá Matildu. Palli hittir ein tokførara.
text: #000013
text: Bókin um teg er ætlað foreldrum og avvarðandi at skriva alt um teg. Her ber til at savna smá gullkorn frá fyrstu árunum. Upplýsingar um mangt og hvat - nær, hvar og hvussu - sum annars er so lætt og skjótt at gloyma. Her er pláss at skriva niður ymiskt um barnið, frá føðingini til fyrstu fetini, frá yndissøguni til fyrstu skúladagarnar. Henda bókin er ein dýrgripur, tú fert at fegnast um alt lívið.
text: #000014
text: Ein sera lívlig og skemtingarsom søga um, tá ið Pettson gamli bakaði pannukøkulagkøku til Findus, fressin, ið fyllir tríggjar ferðir um árið. Pettson er óvanliga umhugsin og góður av sær. Tað veit Findus, men grannarnir halda ikki so ... Hetta er fyrsta bókin um Findus og Pettson. Ein stuttlig og lívsjáttandi bók við heilskapaðum persónum, lýstir við kærleika.
text: #000016
text: Aftan á døgurða verða tey send út í garðin: lítlibeiggi, systir og stóribeiggi. Lítlibeiggi uppi í trænum, systirin við drekanum og stóribeiggin við brunnin. Trý børn, sum á hvør sín hátt syrgja langommuna, ið ikki er til longur. Burtur er tað heita klemmið, tann glaða røddin og tað tryggasta brosið. Men tey hava hvørt annað.
text: #000017
text: Hvat gert tú, tá fólk látast sum einki, meðan heimurin verður týndur? Og hvat gert tú, tá ein sjúka hóttir við at taka tína bestu vinkonu frá tær? Tú hugsar kanska sum Pax: hygg her, eg eri 16 ár, ókey, chill, men tá tú veruliga, veruliga hevur fingið nokk av bullshitinum? Hvat tá?
text: #000018
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000019
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000020
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000021